ILANGA lithole ukuthi lo thishanhloko obeyibamba iminyaka emithathu, ubesebenzisa imali yesikole ngaphandle kokulandela imigudu efanele.
Kuvele ukuthi abazali bathi ngeke kuqhubeke ukufunda uma bezothunyelelwa othisha abangahambisani nabo ngoba kakuxoxwanga nabo.
USihlalo wesigungu esilawula isikole, uMnu Mjabulelwa Mngadi, uthi kakusilona iqiniso ukuthi kudliwe imali yesikole ngoba naye uyingxenye yokusayinelwa kwayo.
Elinye ilungu lesigungu, uNkz Zethu Shinga, lithi kabanandaba nezinsolo ezibhekene nabanye kodwa abahambisani nokuba kuphenywe uthishanhloko ngento engekho.
Uphinde wathi kodwa kakumele ukuba abazali bakhononde uma bona njengoMnyango bethumela esikoleni othisha abanesipiliyoni.
I-PSL imjezise kanzima umdlali ogeve omunye ngamazinyo
Ezi-emailwe ukuzedlula zonke
© 2018 24.com. Onke amalungelo agodliwe. Ngokusho kwalo mndeni wakwaBlayi, indodana yawo uHlelokuhle ubedlala endlini nodadewabo oneminyaka eyi-5 ngesikhathi unina uNkk Vuyiseka Blayi (27) ezwa into ishaya udonga ngaphandle.
“Ngibalekile ngabuyela ngaphakathi endlini ngiyokwazisa uyise wabantabami. Kuthe naye uma ephuma wayibona ingaphandle kwendlu, kwathi ngemuva kwesikhathi yase iyanyamalala. Sibe sesingena ngaphakathi endlini sazitshela ukuthi mhlambe ihambile yabuyela esikhotheni. Kuthe ngisahlezi endlini ngayibona futhi seyingena ngomnyango iza mawala iqonde ngasezinganeni zami ebezidlala ngaphakathi endlini. Ngikhale kakhulu ngabaleka ngayowela kumnyango wegumbi lokulala ngephuka umlenze. Ithe uma seyingaphakathi endlini yazongolozela ingane yami encane. Lapho-ke ingane bese ikhala kakhulu ijuluka ikhihliza amagwebu. Uyise wengane naye uzamile ukutakula umntwana kodwa bekungathi kukhona lento esibambayo singakwazi nokunyakaza. Ibe seyisuka lenyoka yamisa ikhanda phendu komntwana emveni kwalokho yahamba yayongena ngemuva kwesicabha lapho ifike yahlala khona,” kuchaza yena.
“Ivele yaphuma yazi hambela kancane. Kwale noma omunye womakhelwane eseyishaya emsileni, kodwa ayizange ibaleke. Ihambe kancane yaze yayongene esikhotheni ngaphandle komuzi. Sisola ukuthi lenyoka eyelumbo beyithunyelwe kimi ukuthi izongibulala. Ngisola ukuthi bekufanele kufe mina,” kusho yena.
“Okungidida kakhulu wukuthi odokotela bathi abasitholi isihlungu emzimbeni womntwana. Ngisho emakhazeni ePhoenix lapho isidumbu sidluliselwe khona ukuba sihlolwe, abazange bathole isihlungu egazini lomntanami. Lokhu kukhomba ngokusobala ukuthi bekuyinyoka yelumbo. Yizinto zabantu lezi. Kodwa ngisola ukuthi lenyoka beyizobulala mina.”
“Kuyenzeka kwesinye isikhathi kungene inyoka esibayeni bese ithi uma iphume kusale kugingqike inkomo. Uma kubhekwa kutholakale ukuthi le nkomo ayizange ilunywe yinyoka. Lokho-ke kusuke kukhomba ukuthi kwesinye isikhathi abantu abadala bekhaya kunento ababekade beyisho benganakiwe bese befika ngolaka. Kuyenzeka kwesinye isikhathi inyoka ibe yilumbo, ngoba uma uthi uyabheka kulendaba yalengane, inyoka ingena endlini yase imisa ikhanda phezu kwengane. Into eyindida kakhulu wukuthi odokotela abasitholi isibiba emzimbeni wengane. Kunokwenzeka ukuthi kukhona ilumbo ngalenyoka. Lomndeni kumele uthole isiqiniseko ngalento. Kufanele babhekisise ukuthi ukungena kwalenyoka bekusho ukuthini. Akufanele bagijimele ukuthi bathakathiwe ngoba kunokwenzeka ukuthi kakunjalo. Okukuqala kufanele bazibheke bona ukuthi abanawo yini amacala emndenini ngaphambi kokusola ubuthakathiwe.”